Stare de dezastru major, declarată în Texas de Joe Biden. Un val de frig a paralizat statul american.
Milioane de texani trebuie să facă faţă întreruperilor de curent. Reţelele electrice au cedat, din cauza frigului. Texanii nu au casele pregătite pentru condiţii de iarnă. Mai mult de jumătate din stat se confruntă cu întreruperea serviciului de apă potabilă.
Americanii din Texas au intrat în panică. 15 milioane de oameni îndură de frig în case. Au fost -20 de grade Celsius.Majoritatea texanilor nu au casele pregătite de iarnă. La asta se adaugă şi lipsa apei. Preşedintele, Joe Biden, a declarat stare de urgenţă majoră în statul american."Am avut ocazia să vorbesc din nou cu guvernatorul noaptea trecută. Îi voi cere să accelereze reacţia (n.r. noastră) pentru a putea finaliza tot ce este posibil, cu ajutorul guvernului federal. FEMA este deja acolo şi oferă asistenţă, generatoare, motorină, apă, pături şi alte provizii", a spus Joe Biden.Peste 15 milioane de oameni se confruntă întreruperi ale apei în TexasÎngheţul a afectat mai mult de 1.300 de sisteme publice de apă. Declararea stării de urgenţă deblochează ajutoare financiare pentru oameni. Ei au nevoie de bani pentru reparaţii la locuinţe şi pentru acoperirea pierderilor.Primarul din Dallas spune că pagubele produse de furtună sunt extinse şi primeşte cu bucurie decizia preşedintelui."Pagubele cauzate de această furtună sunt extinse, iar declararea stării de urgenţă va ajuta oraşul nostru să se refacă", afirmă Eric Johnson, primar Dallas, pe Twitter.